
            Хөрмәтле ата – әсәләр!
Һеҙҙең иғтибарығыҙға балала тыуған яҡҡа һөйөү тәрбиәләүҙә
бер нисә кәңәш тәҡдим итәбеҙ.
                        1.Бала менән балалар баҡсаһынан ҡайтҡан саҡта, баланың 
    иғтибарын тирә –йүнгә йүнәлтегеҙ. Кешеләр булдырған матурлыҡҡа:                       ултыртылған сәскәләргә, ағастарға һ.б. Ауылыбыҙҙың матур 
        урындары менән таныштырығыҙ.Улар тураһында мәғлүмәт бирегеҙ.
              2.Ял көндәрендә ауылыбыҙҙа урынлашҡан һәйкәлдәргә 
        экскурсиялар ойоштороғоҙ. Һәйкәлдәрҙең кемгә, ни өсөн ҡуйылыуын
         аңлатығыҙ. Яҡташтарыбыҙға ғорурлыҡ тойғолары тәрбиәләгеҙ.
              3.Балалар менән бергәләшеп, районыбыҙҙа үткәрелгән мәҙәни 
         сараларға сығығыҙ.Байрамдарға,концерттарға йөрөгөҙ.Байрам 
         саралары ни өсөн  үткәрелеүе хаҡында мәғлүмәт бирегеҙ. Милли                                   
        йолаларыбыҙ, кәсептәребеҙ менән таныштырығыҙ. Уларға ҡарата 
         һоҡланыу, ғорурланыу тойғолары тәрбиәләгеҙ.
              4.Үҙегеҙҙең ғаилә ағзаларының уңыштары хаҡында һөйләгеҙ. 
        Һуғышта ятып ҡалған ҡартатай - олатайҙарының батырлыҡтары
        хаҡында бәйән итегеҙ. Хеҙмәт ветерандарына, яҡташтарыбыҙға
        һөйөү һәм уларға оҡшарға теләү  тойғоларын үҫтерегеҙ.
              5.Тыуған яҡты һөйөү,тыуған яҡтың тәбиғәтен дә һөйөү ул.
        Балаларҙы ер –һыу атамалары менән таныштырығыҙ.Улар 
        nураһында әкиәт  - легендалар уҡығыҙ.Үҙебеҙҙең яҡтарҙа үҫкән, 
        шифалы үҫемлектәрҙе танырға, йыйырға, ҡулланырға өйрәтегеҙ. 
       Урман   ҡағиҙәләре менән таныштырығыҙ.
                Ошондай ябай ғына ҡағиҙәләрҙе күҙ унында тотһаҡ, ауылыбыҙ,
        районыбыҙ өсөн янып йәшәүсе илһөйәрҙәр тәрбиәләүебеҙгә шиҡ юҡ.
Нимә сәсһәң,шуны ураһың ти халыҡ мәҡәле лә.

